text: Skoleelever til kamp mod madspild
  22 november 2015 kl. 16.44
  En gruppe skoleelever fra Horsens har fået en god ide. I stedet for at smide ødelagt mad i skraldespanden skal den genanvendes.
  Der er alt for meget mad, der bare bliver smidt ud i stedet for at blive genanvendt. Det mener en gruppe elever fra Horsensområdet, der har fundet ud af at omkring fem procent af produktionen af madvarer, ender i skraldespanden.
  Elever, der kommer fra Lundskolen i Horsens og fra Nim Skole i Brædstrup, har opfundet et koncept, der går ud på at fabrikker i stedet skal putte de ødelagte madvarer ind på en portal, hvor andre så kan købe den til en reduceret pris.
  Ideen er blevet så godt modtaget, så eleverne nu skal videre til en international inovations-konkurrence med deres ide.
  Her skal eleverne kæmpe med omkring 50 andre hold om en tur til USA.
  